Achiziție surpriză. Un gigant auto din Mexic intră pe piața din România; furnizorul e unul dintre liderii mondiali în producția de componente din aluminiu
Furnizorul mexican Nemak, unul dintre liderii mondiali în producția de componente din aluminiu pentru industria auto, a anunțat achiziția afacerii românești de componente ușoare de la grupul elvețian Georg Fischer (GF). Tranzacția face parte dintr-un acord mai amplu prin care Nemak preia întreaga divizie GF Casting Solutions, iar în România vizează subsidiara GF Casting Solutions SRL, care operează două fabrici, în Pitești și Scornicești, și are aproximativ 500 de angajați.